 ምንጪ ስእሊ, Siham ሲሃም ብ 03 ግንቦት 1997 ኣብ ሎስ-ኣንጀልስ ሕቡራት መንግስታት ኣሜሪካ ተወሊዳ ቅድሚ ሽድሽተ ዓመት ብ8 ታሕሳስ 2012 ካብ ኤርትራ ናብ ሱዳን ክትሰግር ክትፍትን ስለ ዝተታሕዘት ክሳብ ሕጂ ሃለዋታ ኣይተፈልጠን ሲሃም ኣብ ሕቡራት መንግስታት ኣሜሪካኳ ትወለድ እምበር ንእስነታ ምስ ስድርኣ ኣብ ኣስመራ ኢያ ኣሕሊፋቶ ከም ኤርትራዊትን ኣሜሪካዊትን ክልተ መንነት ሒዛያ ዓብያ ተወካሊ ኣክቲንግ ሚኒስተር ዜና ነበር ወላዲኣ ዓሊ ዓብዱ ንመንግስቲ ኤርትራ ገዲፉ ስለእተሰደ እያ ኣብ ንኡስ ዕደመኣ ተኣሲራ ብምባል ምኽንያት ማእሰርታ ምስ መርገጽ ወላዲኣ ዝተኣሳሰርዩ ዝብሉ እውን ኣሎዉ ትሕዝቶ እቲ ደብዳቤ ከምዚ ዝስዕብዩ ... ኤርትራ ኣባል ናይቲ ብውድብ ሕቡራት ሃገራት ዝተኣወጀ ስምምዕ መሰላት ቆልዑ እኳ ትዅን ብዙሓት ዓንቀጻት ናይቲ ዉዕል ብምግሃስ ንሲሃም ዓሊ ዓብዱ ኣብ 15 ዓመት ዕድሚኣ ብምእሳርኩም እቲ ዉዕል ከም ዝጠሓስክምዎ እናዘኻኸርና መሰላ ተሓልዩ ብቅልጡፍ ንኽትፍታሕ ነተሓሳስብ ስምምዕ መሰላት ቆልዑ መሰረት ስራሓት ዩኒሰፍ UNICEF ኢዩ እቲ ትሕዝቶ ናይቲ ውዕል ኣብ ታሪኽ ውድብ ሕቡራት ሃገራት እቲ ዝበለጸ ኣጠቓላሊ መሰላት ቈላዑ ዝሓቘፈ ሰነድ ዀይኑ ብሰፊሑ ዳርጋ ኵለን ሃገራት ዓለም ዘጽደቕኦዩ ኤርትራ እውን ነቲ ዉዕል ብ1993 ተቐቢላ ኣጽዲቓቶያ ኤርትራ ብዉሑዱ ንዓንቀጻት 9ን 37ን ናይቲ ዉዕል ብምግሃስ ሲሃም ዓሊ ዓብዱ ትሕተ-ዕድሜ ነይራ ክነሳ እንሆ ካብ እትእሰር ሽድሽተ ዓመት ሓሊፉሎ ሕጂ ናይ ዩኒቨርሲቲ ትምህርታ እተጠናቕቐሉ እዋንዩ ነይሩ ኤርትራ ኣብ ኣተሓሕዛ ሰብኣዊ መሰላት ምምሕያሽ ኣየርአየትን ቢቢሲ ምስ ሚኒስተር ዜና ኤርትራ ኣቶ የማነ ገብረመስቀል ጉዳይ ሰብኣዊ መሰላት ኤርትራ ክርሳዕ ይድለ ኣሎ ኣለክስ ጃክሶን ሓደ ካብቶም ሓለፍቲ ኣምነስቲ ኢንተርናሽናል ዓባይ ብሪጣንያ ስለምንታይ ኢኹም ብዛዕባ ሲሃም ትጉስጉሱ ዘለኹም ተባሂሉ ተሓቲቱ ኣለክስ ሲሃም ክትእሰር እንከላ ጓል ዓሰርተ ሓሙሽተ ዓመት ትሕተ-ዕድመ ኢያ ነይራ ኵነታታ ካብ ኩነታት እቶም ካልኦት ናይ ሕልና እሱራት ዝተፈልየ ኢዩ ስለዚ ኢና ንድሕነታ ንጉስጉስ ዘሎና ድሕሪ ምባል ናይ ሲሃም ጕዳይ ዝለዓለ ኣቓልቦ ንኽረክብ ተጊሆም ከምዝሰርሑን ኣብ ኩሉ ኩርናዕ ዓለም ዝርከብ ክፍልታት ማሕበሮም ድማ በዚ ዕላማዚ ንክጕስጕስ ከምዝጽዕር ሓቢሩ ምንጪ ስእሊ, Siham መግለጺ ስእሊ, ሲሃም ዓሊ ዓብዱ ቅድሚ ሕጂ ኣምነስቲ-ኢንተርናሽናል ብምክትል ዋና ጸሓፊ ጕዳያት ኣፍሪቃ መንግስቲ ኣሜሪካ ቲቦር ናግይ ንዝተላእከ ብኣሽሓት ሰባት ዝተፈረመ ኣቤቱታ ወግዓዊ ደገፍ ሂቡሉ ነይሩ ቲቦር ናግይ ኣብ ጊኒን ኢትዮጵያን ከም ኣምባሳዶር ኰይኑ ዘገልገለ ኣብ ኩነታት ኣፍሪቃ ልዑል ኣፍልጦ ዘሎዎ ዲፕሎማት ኢዩ ድሮኳ ብኣባላት ፓርላማ እንግሊዝ ኣቢልና ኣጠቓላሊ ፓርላሜንታዊ ጕጅለ ኤርትራ እቲ ጕዳይ ኣቓልቦ ንኽረክብ ኣብ ምድፋእ ንርከብ ብምባል ኣለክስ ጃክሶን ተወሳኺ ሓበሬታ ይህብ ምንጪ ስእሊ, Siham ግን ስለምንታይ ካብ ኤርትራ ናብ ሱዳን ብሕቡእ ክትሰግር ፈቲና? 